

VLADA REPUBLIKE HRVATSKE

Zagreb, 21. travnja 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo pravosuđa i uprave |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Izvješće o ostvarivanju prava na besplatnu pravnu pomoć i utrošku sredstava u 2021. |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**S a d r ž a j**

[1. UVODNE NAPOMENE 2](#_Toc98419321)

[2. ZAKONODAVNI OKVIR 3](#_Toc98419322)

[3. INSTITUCIONALNI OKVIR 6](#_Toc98419323)

[4. OSTVARIVANJE PRAVA NA BESPLATNU PRAVNU POMOĆ U 2021. - STATISTIČKI POKAZATELJI 7](#_Toc98419324)

[4.1. PRIMARNA PRAVNA POMOĆ 7](#_Toc98419325)

[4.2. SEKUNDARNA PRAVNA POMOĆ 10](#_Toc98419326)

[4.2.1. Odlučivanje o zahtjevima za ostvarivanje prava na sekundarnu pravnu pomoć 10](#_Toc98419327)

[4.2.2. Vrste postupaka i oblici u kojima je odobrena sekundarna pravna pomoć 18](#_Toc98419328)

[4.2.3. Korisnici sekundarne pravne pomoći prema državljanstvu, spolu, prebivalištu ili boravištu i odnos broja stanovnika i podnesenih zahtjeva za odobravanje sekundarne pravne pomoći po županijama 20](#_Toc98419329)

[5. FINANCIRANJE BESPLATNE PRAVNE POMOĆI U 2021. 21](#_Toc98419330)

[5.1. PRIMARNA PRAVNA POMOĆ 23](#_Toc98419331)

[5.2. SEKUNDARNA PRAVNA POMOĆ 26](#_Toc98419332)

[6. AKTIVNOSTI MINISTARSTVA PRAVOSUĐA I UPRAVE 27](#_Toc98419333)

[7. OCJENA STANJA 27](#_Toc98419334)

[SAŽETAK 28](#_Toc98419335)

**PRILOZI:**

1. Godišnje praćenje primarne pravne pomoći prema pružateljima i obliku pravne pomoći za razdoblje od 1. siječnja do 31. prosinca 2021.
2. Statistika zahtjeva za odobravanje sekundarne pravne pomoći za razdoblje od 1. siječnja do 31. prosinca 2021.
3. Godišnje praćenje sekundarne pravne pomoći prema vrstama postupaka za razdoblje od 1. siječnja do 31. prosinca 2021.
4. Godišnje praćenje sekundarne pravne pomoći prema obliku pravne pomoći za razdoblje od 1. siječnja do 31. prosinca 2021.
5. Evidencija korisnika sekundarne pravne pomoći prema državljanstvu i spolu za razdoblje od 1. siječnja do 31. prosinca 2021.
6. Evidencija korisnika sekundarne pravne pomoći prema prebivalištu ili boravištu za razdoblje od 1. siječnja do 31. prosinca 2021.
7. Prikaz odnosa broja stanovnika i podnesenih zahtjeva za odobravanje sekundarne pravne pomoći po županijama u 2021.

**1. UVODNE NAPOMENE**

Institut besplatne pravne pomoći u Republici Hrvatskoj uređen je Zakonom o besplatnoj pravnoj pomoći („Narodne novine“, broj 143/13. i 98/19. - u daljnjem tekstu: ZBPP) koji je stupio na snagu 1. siječnja 2014. i zamijenio dotadašnji Zakon o besplatnoj pravnoj pomoći („Narodne novine“, broj 62/08., 44/11. i 81/11.) koji se primjenjivao zaključno do 31. prosinca 2013. ZBPP-om se uređuje svrha, korisnici i vrste pravne pomoći, pružatelji pravne pomoći, uvjeti i postupak za ostvarivanje pravne pomoći, prekogranično ostvarivanje pravne pomoći, financiranje pravne pomoći i nadzor nad provedbom ZPPP-a.

Svrha besplatne pravne pomoći u smislu ZBPP-a je ostvarenje jednakosti svih pred zakonom, osiguranje građanima Republike Hrvatske i drugim osobama u skladu s odredbama toga Zakona djelotvornog ostvarenja pravne zaštite te pristupa sudu i drugim javnopravnim tijelima pod jednakim uvjetima.

ZBPP sustav pravne pomoći uređuje na način koji pridonosi učinkovitoj pravnoj zaštiti socijalno i ekonomski najpotrebitijoj grupi građana.

Širenjem (u odnosu na ranije uređenje) oblika primarne pravne pomoći omogućilo se tzv. pravno savjetovanje korisnika u cilju detektiranja konkretnog pravnog problema i njegovog rješavanja. Uključivanjem udruga civilnog društva, pravnih klinika i upravnih tijela (upravna tijela županija odnosno Grada Zagreba) u sustav primarne pravne pomoći povećana je teritorijalna dostupnost primarne pravne pomoći, što je uz pojednostavljivanje postupka ostvarivanja prava na primarnu pravnu pomoć rezultiralo porastom broja korisnika te vrste pravne pomoći.

Sekundarna pravna pomoć odnosi se na ostvarenje pravne zaštite u građanskim i upravnim sudskim postupcima te na oslobođenje od plaćanja troškova sudskog postupka i oslobođenje od plaćanja sudskih pristojbi. Napuštanjem strogog imovinskog cenzusa pristup sekundarnoj pravnoj pomoći omogućen je većem broju korisnika, a uključivanjem odvjetnika kao jedinih pružatelja sekundarne pravne pomoći korisnicima je osigurana profesionalna pravna pomoć u najsloženijim predmetima.

Ministarstvo pravosuđa i uprave prati provedbu ZBPP-a i obvezno je svake godine Vladi Republike Hrvatske podnijeti Izvješće o ostvarivanju prava na besplatnu pravnu pomoć i utrošku sredstava (u daljnjem tekstu: Izvješće), a koje Izvješće Vlada Republike Hrvatske podnosi Hrvatskome saboru.

U Izvješću su navedeni podaci iz računalnog programa za besplatnu pravnu pomoć - informatičkog sustava Ministarstva pravosuđa i uprave koji omogućava u realnom vremenu pretraživanje podnesenih zahtjeva za pravnu pomoć, broja odobrenih zahtjeva te donesenih rješenja za cijelo područje Republike Hrvatske, kao i za područje teritorijalne nadležnosti pojedine županije odnosno Grada Zagreba. Također, u Izvješću su navedeni i podaci prikupljeni od ovlaštenih udruga, pravnih klinika te upravnih tijela županija i Gradskog ureda za opću upravu i imovinsko-pravne poslove Grada Zagreba.

Izvješće sadrži i podatke o provedenim aktivnostima Ministarstva pravosuđa i uprave u 2021. usmjerenim na jačanje sustava besplatne pravne pomoći u Republici Hrvatskoj, kao instrumenta zaštite prava na pristup sudu i mehanizma koji doprinosi većoj učinkovitosti pravosuđa u cjelini.

**2. ZAKONODAVNI OKVIR**

***Zakonodavni okvir čine:***

- Zakon o besplatnoj pravnoj pomoći („Narodne novine“, broj 143/13. i 98/19.)

- Uredba o vrijednosti iznosa za utvrđivanje naknade za pružanje sekundarne pravne pomoći za 2020. godinu („Narodne novine“, broj 70/20.) i Uredba o vrijednosti iznosa za utvrđivanje naknade za pružanje sekundarne pravne pomoći za 2021. („Narodne novine“, broj 52/21.)

- Pravilnik o obrascu zahtjeva i rješenja o odobravanju sekundarne pravne pomoći („Narodne novine“, broj 80/20.)

- Pravilnik o načinu vođenja registra pružatelja primarne pravne pomoći („Narodne novine“, broj 64/14. i 80/20.)

- Pravilnik o kriterijima za vrednovanje projekata udruga ovlaštenih za pružanje primarne pravne pomoći i pravnih klinika te o načinu izvještavanja o postupcima za ostvarivanje pravne pomoći („Narodne novine“, broj 64/14.).

***Korisnici besplatne pravne pomoći***

Korisnici besplatne pravne pomoći u smislu ZBPP-a su:

- hrvatski državljani

- dijete koje nema hrvatsko državljanstvo i zatečeno je u Republici Hrvatskoj bez pratnje odrasle osobe odgovorne prema zakonu

- stranci na privremenom boravku pod uvjetom uzajamnosti i stranci na stalnom boravku

- stranci pod privremenom zaštitom

- stranci koji nezakonito borave i stranci na kratkotrajnom boravku u postupcima donošenja rješenja o protjerivanju ili rješenja o povratku

- tražitelji azila, azilanti i stranci pod supsidijarnom zaštitom te članovi njihovih obitelji koji zakonito borave u Republici Hrvatskoj, u postupcima u kojima im pravna pomoć nije osigurana posebnim zakonom.

***Vrste i oblici besplatne pravne pomoći***

Vrste besplatne pravne pomoći su: ***primarna*** pravna pomoć i ***sekundarna*** pravna pomoć.

**Oblici primarne pravne pomoći su:**

a) opća pravna informacija

b) pravni savjet

c) sastavljanje podnesaka pred javnopravnim tijelima, Europskim sudom za ljudska prava i međunarodnim organizacijama u skladu s međunarodnim ugovorima i pravilima o radu tih tijela

d) zastupanje u postupcima pred javnopravnim tijelima

e) pravna pomoć u izvansudskom mirnom rješenju spora.

**Oblici sekundarne pravne pomoći su:**

a) pravni savjet

b) sastavljanje podnesaka u postupku zaštite prava radnika pred poslodavcem

c) sastavljanje podnesaka u sudskim postupcima

d) zastupanje u sudskim postupcima

e) pravna pomoć u mirnom rješenju spora

f) oslobođenje od plaćanja troškova sudskog postupka

g) oslobođenje od plaćanja sudskih pristojbi.

***Pružatelji besplatne pravne pomoći***

Sukladno ZBPP-u ovlašteni pružatelji besplatne pravne pomoći su:

- odvjetnici

- ovlaštene udruge

- visoka učilišta koja izvode sveučilišne studije u znanstvenom području prava putem pravnih klinika

- upravna tijela županija odnosno Grada Zagreba u čijem je djelokrugu obavljanje povjerenih poslova državne uprave koji se odnose na pružanje pravne pomoći.

*Odvjetnici* pružaju sekundarnu pravnu pomoć.

Ovlaštene udruge, visoka učilišta koja izvode sveučilišne studije u znanstvenom području prava putem pravnih klinika i upravna tijela županija odnosno Grada Zagreba pružaju primarnu pravnu pomoć.

Pružatelji pravne pomoći dužni su pružati pravnu pomoć savjesno, u skladu s pravilima struke i korištenjem najviših standarda u pružanju pravne pomoći. Ne smiju odbiti pružiti pravnu pomoć, ako ZBPP-om nije drukčije određeno. Pružatelji primarne pravne pomoći mogu odbiti pružiti pravnu pomoć izvan opsega određenog u odobrenom projektu.

*Ovlaštene udruge* pružaju primarnu pravnu pomoć u skladu s uvjetima i na način propisan ZBPP-om. Ovlast za pružanje pravne pomoći udruga stječe upisom u Registar pružatelja primarne pravne pomoći (u daljnjem tekstu: Registar) koji vodi Ministarstvo pravosuđa i uprave. Udruga se upisuje u Registar kada dokaže da je, radi pružanja pravne pomoći, osigurala suradnju s osobom koja je završila diplomski studij prava, položila državni stručni ili pravosudni ispit i ima najmanje dvije godine radnog staža u struci, odnosno znanstveno zvanje te priloži dokaz o uplati osiguranja od odgovornosti za štetu nanesenu stranci pružanjem pravne pomoći u visini od 50 % osiguranja propisanog Zakonom o odvjetništvu („Narodne novine“, br. 9/94., 117/08., 50/09., 75/09., 18/11. i 126/21.). U 2021. u Registar je upisana jedna nova udruga te je na dan 31. prosinca 2021. u Registar bilo upisano ukupno 49 ovlaštenih udruga.

*Pravne klinike.* Što se tiče pravnih klinika kao ovlaštenih pružatelja primarne pravne pomoći, ZBPP je otvorio mogućnost djelovanja pravnih klinika te propisivanja oblika i načina pružanja pravne pomoći, ne zadirući pritom u autonomiju sveučilišta i mogućnost financiranja njihova rada iz različitih izvora. Pravne klinike predstavljaju način pružanja pravne pomoći povezivanjem studija prava i davanjem pravnih savjeta građanima. Krajnji cilj i smisao pravnih klinika zapravo je omogućavanje studentima da kroz praktičan rad i stručni nadzor steknu potrebno iskustvo i osposobe se za praktičnu primjenu prava. U 2021. u Registar je upisana Pravna klinika – Centar za besplatnu primarnu pravnu pomoć, koju je osnovalo Sveučilište u Rijeci, Pravni fakultet, te su tijekom 2021. u Republici Hrvatskoj djelovale četiri pravne klinike na pravnim fakultetima u Zagrebu, Osijeku, Splitu i Rijeci.

**3. INSTITUCIONALNI OKVIR**

Od 1. siječnja 2020. osnovni institucionalni okvir sustava pravne pomoći čini dvadeset upravnih tijela županija i Gradski ured za opću upravu i imovinsko-pravne poslove Grada Zagreba u čijem je djelokrugu obavljanje povjerenih poslova državne uprave koji se odnose na pružanje pravne pomoći.

Slijedom navedenog, upravna tijela županija i Gradski ured za opću upravu i imovinsko-pravne poslove Grada Zagreba su prvostupanjska javnopravna tijela koja odlučuju o zahtjevima građana za odobravanje sekundarne pravne pomoći, koji se podnose na propisanom obrascu uz koji se prilaže pisana izričita suglasnost podnositelja zahtjeva i članova njegova kućanstva o dopuštenju uvida u sve podatke o ukupnim prihodima i imovini.

O zahtjevu za odobravanje sekundarne pravne pomoći nadležna tijela odlučuju u roku od petnaest dana od dana podnošenja urednog zahtjeva. U postupku odobravanja sekundarne pravne pomoći podnositelju zahtjeva koji ispunjava zakonske uvjete za ostvarivanje prava na pravnu pomoć nadležno tijelo donosi rješenje o odobravanju sekundarne pravne pomoći uz naznaku vrste i opsega pravne pomoći odnosno, ako podnositelj zahtjeva ne ispunjava uvjete za odobravanje prava na pravnu pomoć, donosi rješenje kojim se zahtjev odbija. Protiv rješenja kojim se zahtjev odbija podnositelj zahtjeva može izjaviti žalbu Ministarstvu pravosuđa i uprave. Protiv rješenja Ministarstva pravosuđa i uprave kojim se žalba odbija može se pokrenuti upravni spor.

Ministarstvo pravosuđa i uprave je stručni nositelj izrade zakonodavnog okvira sustava pravne pomoći te prati provedbu ZBPP-a, obavlja stručne i upravne poslove vezane za provedbu ZBPP-a, rješava u drugom stupnju o žalbama protiv rješenja prvostupanjskih tijela, obavlja upravni nadzor nad provedbom ZBPP-a, iznimno obavlja stručni nadzor nad radom udruga i odgovorno je za funkcioniranje sustava pravne pomoći u cjelini.

Radi praćenja sustava pravne pomoći osniva se Povjerenstvo za besplatnu pravnu pomoć (u daljnjem tekstu: Povjerenstvo) kao savjetodavno tijelo Ministarstva pravosuđa i uprave. Povjerenstvo prati i analizira stanje u odobravanju i korištenju pravne pomoći prema odredbama ZBPP-a, razmatra prijedlog godišnjeg izvješća o ostvarivanju prava na pravnu pomoć i utrošku sredstava, daje mišljenja na projekte ovlaštenih udruga i pravnih klinika, razmatra godišnja izvješća ovlaštenih udruga i pravnih klinika te daje prijedloge i mišljenje za unaprjeđivanje sustava pravne pomoći. Povjerenstvo ima sedam članova koje čine: tri predstavnika Ministarstva pravosuđa i uprave, po jedan predstavnik ministarstva nadležnog za financije i Hrvatske odvjetničke komore, jedan predstavnik pravnih fakulteta te jedan predstavnik ovlaštenih udruga.

**4. OSTVARIVANJE PRAVA NA BESPLATNU PRAVNU POMOĆ U 2021. - STATISTIČKI POKAZATELJI**

**4.1. PRIMARNA PRAVNA POMOĆ**

U razdoblju od 1. siječnja do 31. prosinca 2021. primarna pravna pomoć pružena je ukupno u 24.950 slučajeva. Ovlaštene udruge pružile su primarnu pravnu pomoć u 19.190 slučajeva, pravne klinike u 1.899 slučajeva, a u upravna tijela županija i Gradski ured za opću upravu i imovinsko-pravne poslove Grada Zagreba u 4.224 slučajeva.

U odnosu na oblike primarne pravne pomoći, primarna pravna pomoć je u najvećem broju slučajeva pružena u obliku pravnog savjeta (u 12.327 slučajeva), a zatim u obliku opće pravne informacije (u 9.614 slučajeva). Nadalje, primarna pravna pomoć pružena je u obliku sastavljanja podnesaka pred javnopravnim tijelima, Europskim sudom za ljudska prava i međunarodnim organizacijama u skladu s međunarodnim ugovorima i pravilima o radu tih tijela (u 1.891 slučaju), u obliku zastupanja u postupcima pred javnopravnim tijelima (u 587 slučajeva) te je korištena i u obliku pravne pomoći u izvansudskom mirnom rješenju spora (u 531 slučaju).

**Grafikon 1.**

***Korišteni oblici primarne pravne pomoći u 2021.***

U usporedbi s 2020., kada je primarna pravna pomoć pružena u ukupno 27.189 slučajeva, u 2021. je došlo do smanjenja broja pružene primarne pravne pomoći za 8,23 %. Pri tome su smanjenje broja pružene primarne pravne pomoći zabilježila upravna tijela županija i Gradski ured za opću upravu i imovinsko-pravne poslove Grada Zagreba, za 21,27 %, te ovlaštene udruge, za 4,19 %. S druge strane, pravne klinike zabilježile su povećanje broja pružene primarne pravne pomoći za 5,79 %.

**Grafikon 2.**

***Usporedni prikaz broja pružene primarne pravne pomoći po pružateljima primarne pravne pomoći u 2019., 2020. i 2021.***

Jednako kao i u prethodne dvije godine, i u 2021. je primarna pravna pomoć u najvećem broju slučajeva pružena u obliku opće pravne informacije i pravnog savjeta. U 2021. ova dva oblika primarne pravne pomoći zajedno čine 87,94 % ukupnog broja pružane primarne pravne pomoći. No, za razliku od 2020. kada je najviše korištena primarna pravna pomoć u obliku opće pravne informacije, i to u 45,42 % slučajeva, u 2021. je najviše korištena primarna pravna pomoć u obliku pravnog savjeta, i to u 49,41 % slučajeva.

Broj pružene primarne pravne pomoći u obliku opće pravne informacije je u 2021. pao u odnosu na prethodnu godinu, i to za 22,14 %. Također, broj pružene pravne pomoći u izvansudskom mirnom rješenju spora pao je u odnosu na prethodnu godinu za 4,67 %. S druge strane, broj pružene primarne pravne pomoći u obliku pravnog savjeta u odnosu na prethodnu godinu povećao se za 1,87 %, u obliku sastavljanja podnesaka za 15,94 %, a u obliku zastupanja u postupcima pred javnopravnim tijelima za 6,34 %.

**Grafikon 3.**

***Usporedni prikaz broja pružene primarne pravne pomoći po oblicima primarne pravne pomoći u 2020. i 2021.***

Detaljniji prikaz pružene primarne pravne pomoći u 2021. prema pružateljima i obliku pravne pomoći nalazi se u prvoj tablici priloženoj uz Izvješće.

**4.2. SEKUNDARNA PRAVNA POMOĆ**

**4.2.1. Odlučivanje o zahtjevima za ostvarivanje prava na sekundarnu pravnu pomoć**

U razdoblju od 1. siječnja do 31. prosinca 2021. upravnim tijelima županija i Gradskom uredu za opću upravu i imovinsko-pravne poslove Grada Zagreba podneseno je ukupno 4.011 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobreno je 2.946 zahtjeva, odbijeno 383, odbačeno 100, obustavljeno 173, proslijeđeno je 16 zahtjeva te se 393 zahtjeva nalazilo u postupku odlučivanja na dan 31. prosinca 2021.

**Grafikon 4.**

***Zahtjevi zaprimljeni u razdoblju od 1. siječnja do 31. prosinca 2021.***

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. u izvještajnom razdoblju ukupno je u postupku bilo 5.131 zahtjeva, od čega su 3.425 odobrena, 508 odbijena, 145 odbačena, 332 obustavljena, 16 zahtjeva je proslijeđeno te se na dan 31. prosinca 2021. u postupku odlučivanja nalazio ukupno 705 zahtjeva.

**Grafikon 5.**

***Zahtjevi neriješeni na dan 31. prosinca 2020.*** ***i zaprimljeni u razdoblju od 1. siječnja do 31. prosinca 2021.***

U odnosu na 2020., kada je podneseno ukupno 4.459 zahtjeva za ostvarivanje sekundarne pravne pomoći, u 2021. je zabilježen pad broja zahtjeva za ostvarivanje sekundarne pravne pomoći za 10,05 %. Dok je većina upravnih tijela županija i Gradski ured za opću upravu i imovinsko-pravne poslove Grada Zagreba zabilježila pad broja podnesenih zahtjeva, pojedina upravna tijela županija zabilježila su povećanje broja podnesenih zahtjeva za ostvarivanje sekundarne pravne pomoći, i to u Istarskoj županiji, Karlovačkoj županiji, Krapinsko-zagorskoj županiji i Virovitičko-podravskoj županiji.

**Grafikon 6.**

***Statistika zahtjeva za ostvarivanje prava na sekundarnu pravnu pomoć u 2020. i 2021.***

Radi boljeg uvida u ostvarivanje prava na sekundarnu pravnu pomoć u nastavku se iznose podaci za sva upravna tijela županija i Gradski ured za opću upravu i imovinsko-pravne poslove Grada Zagreba za razdoblje od 1. siječnja do 31. prosinca 2021.

**1. Bjelovarsko-bilogorska županija - Upravni odjel za poslove državne uprave**

Podneseno je ukupno 94 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobrena su 82, odbijena osam, odbačen jedan, obustavljeno je tri zahtjeva te nije bilo zahtjeva koji su se nalazili u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 132 zahtjeva, od čega je 88 odobreno, deset su odbijena, jedan je odbačen, tri su obustavljena te se na dan 31. prosinca 2021. u postupku odlučivanja nalazilo ukupno 30 zahtjeva.

**2. Brodsko-posavska županija - Upravni odjel za opću upravu i imovinsko pravne poslove**

Podneseno je ukupno 270 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobreno je 232, odbijeno šest, odbačen jedan, obustavljen šest te se 25 zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 490 zahtjeva, od čega je 275 odobreno, osam odbijeno, šest odbačena, 109 obustavljena te se na dan 31. prosinca 2021. u postupku odlučivanja nalazilo ukupno 92 zahtjeva.

**3. Dubrovačko-neretvanska županija - Upravni odjel za poslove Župana i Županijske skupštine**

Podneseno je ukupno 58 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobrena su 36, sedam odbijeno, jedan odbačen, dva obustavljena te se 46 zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 85 zahtjeva, od čega su 52 odobrena, 11 odbijeno, dva odbačena, tri obustavljena te se na dan 31. prosinca 2021. u postupku odlučivanja nalazilo ukupno 17 zahtjeva.

**4. Istarska županija - Upravni odjel za opću upravu i imovinsko-pravne poslove**

Podneseno je ukupno 432 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobreno je 337, odbijeno 32, odbačeno pet, obustavljeno 24 te se 34 zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 638 zahtjeva, od čega je 427 odobreno, 58 odbijeno, 13 odbačeno, 37 obustavljeno te se na dan 31. prosinca 2021. u postupku odlučivanja nalazilo ukupno 103 zahtjeva.

**5. Karlovačka županija - Upravni odjel za opću upravu**

Podneseno je ukupno 230 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobreno je 145, odbijeno 11, deset obustavljeno te se 64 zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 278 zahtjeva, od čega je 184 odobreno, 16 odbijeno, 13 zahtjeva je obustavljeno te se na dan 31. prosinca 2021. u postupku odlučivanja nalazilo ukupno 65 zahtjeva.

**6. Koprivničko-križevačka županija - Upravni odjel za opću upravu i imovinska prava**

Podneseno je ukupno 89 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobrena su 84, odbijena dva, odbačen jedan, jedan proslijeđen te se jedan zahtjev nalazio u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 136 zahtjeva, od čega je 101 odobreno, devet odbijeno, jedan odbačen, jedan proslijeđen te se na dan 31. prosinca 2021. u postupku odlučivanja nalazilo ukupno 24 zahtjeva.

**7. Krapinsko-zagorska županija - Upravni odjel za opću upravu i imovinsko-pravne poslove**

Podneseno je ukupno 206 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobrena su 163, odbijena 30, jedan obustavljen te se 12 zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 227 zahtjeva, od čega je 181 odobren, 32 odbijeno, dva obustavljena te se na dan 31. prosinca 2021. u postupku odlučivanja nalazilo ukupno 12 zahtjeva.

**8. Ličko-senjska županija - Upravni odjel za opću upravu**

Podneseno je ukupno 40 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobrena su 37, dva odbijena te se jedan zahtjev nalazio u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bio 47 zahtjeva, od čega su 37 odobrena, dva odbijena te se na dan 31. prosinca 2021. u postupku odlučivanja nalazilo ukupno osam zahtjeva.

**9. Međimurska županija - Upravni odjel za opću upravu i imovinsko pravne poslove**

Podneseno je ukupno 156 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobrena su 107, devet odbijena, obustavljena 12 te se 28 zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 193 zahtjeva, od čega je 132 odobreno, deset odbijeno, 15 obustavljeno te se na dan 31. prosinca 2021. u postupku odlučivanja nalazilo ukupno 36 zahtjeva.

**10. Osječko-baranjska županija - Upravni odjel za opću upravu**

Podneseno je ukupno 273 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobreno je 197, odbijeno 31, odbačeno 11, obustavljena 22, dva proslijeđena te se deset zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 304 zahtjev, od čega je 213 odobreno, 35 odbijeno, 11 odbačeno, 24 obustavljeno, dva proslijeđena te se na dan 31. prosinca 2021. u postupku odlučivanja nalazilo ukupno 19 zahtjeva.

**11. Požeško-slavonska županija - Tajništvo Požeško-slavonske županije**

Podneseno je ukupno 118 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobrena su 102, pet odbijeno, šest odbačeno, dva obustavljena, jedan proslijeđen te su se dva zahtjeva nalazila u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 121 zahtjeva, od čega je 103 odobreno, šest odbijeno, šest odbačeno dva obustavljena, jedan proslijeđen te su se na dan 31. prosinca 2021. u postupku odlučivanja nalazila ukupno tri zahtjeva.

**12. Primorsko-goranska županija - Upravni odjel za opću upravu i upravljanje imovinom**

Podneseno je ukupno 356 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobreno je 257, odbijeno 29, odbačeno deset, obustavljeno 15, pet je proslijeđeno te se 40 zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 418 zahtjeva, od čega je 298 odobreno, 36 odbijeno, 12 odbačeno, 26 obustavljeno, pet su proslijeđena te se na dan 31. prosinca 2021. u postupku odlučivanja nalazio ukupno 41 zahtjev.

**13. Sisačko-moslavačka županija - Upravni odjel za poslove Skupštine, pravne i opće poslove**

Podneseno je ukupno 179 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobreno je 117, odbijeno četiri, tri odbačeno, sedam obustavljeno, jedan proslijeđen te su se 47 zahtjeva nalazila u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 272 zahtjeva, od čega je 165 odobreno, sedam odbijeno, tri odbačena, 11 obustavljeno, jedan proslijeđen te se na dan 31. prosinca 2021. u postupku odlučivanja nalazilo ukupno 85 zahtjeva.

**14. Splitsko-dalmatinska županija - Upravni odjel za opću upravu**

Podneseno je ukupno 208 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobreno je 122, odbijen 31, odbačeno 30, osam obustavljeno, dva proslijeđena te se 15 zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bio 259 zahtjeva, od čega je 131 odobreno, 43 odbijeno, 33 odbačeno, devet obustavljeno, dva proslijeđena te se na dan 31. prosinca 2021. u postupku odlučivanja nalazio ukupno 41 zahtjev.

**15. Šibensko-kninska županija - Upravni odjel za opću upravu, imovinsko-pravne i zajedničke poslove**

Podneseno je ukupno 54 zahtjeva za ostvarivanje sekundarne pravne pomoći. Od ukupnog broja podnesenih zahtjeva 42 su odobrena, sedam odbijena, tri odbačena, a dva su se zahtjeva nalazila u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bio 62 zahtjeva, od čega je 46 odobreno, sedam odbijeno, četiri odbačena, jedan obustavljen te se na dan 31. prosinca 2021. u postupku odlučivanja nalazilo ukupno četiri zahtjeva.

**16. Varaždinska županija - Upravni odjel za opću upravu**

Podneseno je ukupno 134 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobreno je 121, pet odbijeno, dva odbačena, pet obustavljeno, a jedan se zahtjev nalazio u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 141 zahtjeva, od čega je 124 odobreno, šest odbijeno, dva odbačena, šest obustavljeno te se na dan 31. prosinca 2021. u postupku odlučivanja nalazilo ukupno tri zahtjeva.

**17. Virovitičko-podravska županija - Upravni odjel za zdravstvo, branitelje i socijalnu skrb**

Podneseno je ukupno 124 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobrena su 102, odbijeno 11, odbačen jedan, obustavljeno pet te se pet zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bio 125 zahtjeva, od čega je 103 odobreno, 11 odbijeno, jedan odbačen, pet obustavljeno te se na dan 31. prosinca 2021. u postupku odlučivanja nalazilo pet zahtjeva.

**18. Vukovarsko-srijemska županija - Upravni odjel za zdravstvo i socijalnu skrb**

Podneseno je ukupno 221 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobreno je 165, odbijeno deset, obustavljeno 18, jedan proslijeđen te se 27 zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 262 zahtjeva, od čega je 192 odobreno, 13 odbijeno, 21 obustavljeno, jedan proslijeđen te se na dan 31. prosinca 2021. u postupku odlučivanja nalazilo ukupno 35 zahtjeva.

**19. Zadarska županija - Upravni odjel za hrvatske branitelje, udruge, demografiju i socijalnu politiku**

Podneseno je ukupno 164 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobrena su 145, tri odbijena, 11 obustavljena, te se pet zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno su u postupku bila 170 zahtjeva, od čega je 147 odobreno, pet odbijeno, 12 obustavljeno, te se na dan 31. prosinca 2021. u postupku odlučivanja nalazilo ukupno šest zahtjeva.

**20. Zagrebačka županija - Upravni odjel za zdravstvo, socijalnu skrb i hrvatske branitelje**

Podneseno je ukupno 211 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobreno je 131, odbijeno 33, odbačeno 11, šest obustavljeno te su se 30 zahtjeva nalazila u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 312 zahtjeva, od čega je 184 odobreno, 44 odbijeno, 31 odbačen, 14 obustavljeno te se na dan 31. prosinca 2021. u postupku odlučivanja nalazilo ukupno 39 zahtjeva.

**21. Grad Zagreb - Gradski ured za opću upravu i imovinsko-pravne poslove**

Podneseno je ukupno 394 zahtjeva za ostvarivanje sekundarne pravne pomoći. Od ukupnog broja podnesenih zahtjeva odobreno je 222, odbijeno 107, odbačeno 14, obustavljeno 16, tri proslijeđena te se 32 zahtjeva nalazilo u postupku odlučivanja na dan 31. prosinca 2021.

Uzimajući u obzir neriješene zahtjeve za ostvarivanje sekundarne pravne pomoći na dan 31. prosinca 2020. ukupno je u postupku bilo 459 zahtjeva, od čega je 242 odobreno, 139 odbijeno, 19 odbačeno, 19 obustavljeno, tri proslijeđena te se na dan 31. prosinca 2021. u postupku odlučivanja nalazilo ukupno 37 zahtjeva.

Zbirni podaci o načinu rješavanja povodom podnesenih zahtjeva za ostvarivanje sekundarne pravne pomoći u 2021. za svako upravno tijelo županije i Gradski ured za opću upravu i imovinsko-pravne poslove Grada Zagreba nalaze se u drugoj tablici priloženoj uz Izvješće.

**4.2.2. Vrste postupaka i oblici u kojima je odobrena sekundarna pravna pomoć**

U 2021. sekundarna se pravna pomoć s obzirom na vrstu postupka najčešće odobravala u postupcima iz obiteljskih odnosa, u ukupno 1.301 slučaju. U ostalim sudskim postupcima, koji se odnose na iznimno odobravanje sekundarne pravne pomoći kada je takva potreba uvjetovana konkretnim životnim okolnostima podnositelja zahtjeva, sekundarna pravna pomoć odobrena je u 340 slučajeva.

U postupcima vezanim uz stvarna prava sekundarna pravna pomoć odobrena je u 199 slučajeva, dok je u ovršnim postupcima i postupcima osiguranja kada je riječ o prisilnom ostvarenju ili osiguranju tražbine koja proizlazi iz postupka za koji se prema odredbama ZBPP-a može odobriti, sekundarna pravna pomoć odobrena u ukupno 165 slučajeva. U postupcima iz radnih odnosa sekundarna pravna pomoć odobrena je u 25 slučajeva, a u postupcima stečaja potrošača u 14 slučajeva.

Jednako kao u 2020., i u 2021. sekundarna pravna pomoć se najčešće odobravala u postupcima iz obiteljskih odnosa, i to u više od polovice slučajeva. Također, na drugom mjestu po učestalosti su, kao i u 2020., ostali sudski postupci koji se odnose na iznimno odobravanje sekundarne pravne pomoći kada je takva potreba uvjetovana konkretnim životnim okolnostima podnositelja zahtjeva.

Detaljniji prikaz odobrene sekundarne pravne pomoći u 2021. prema vrstama postupaka za svako upravno tijelo županije i Gradski ured za opću upravu i imovinsko-pravne poslove Grada Zagreba nalazi se u trećoj tablici priloženoj uz Izvješće.

**Grafikon 7.**

***Vrste postupaka u kojima je odobrena sekundarna pravna pomoć u 2020. i 2021.***

U odnosu na oblike sekundarne pravne pomoći, sekundarna pravna pomoć je u najvećem broju slučajeva odobrena je u obliku oslobođenja od plaćanja sudskih pristojbi (u 2.726 slučajeva), zatim u obliku zastupanja u sudskim postupcima (u 2.160 slučajeva) te u obliku oslobođenja od plaćanja troškova sudskog postupka (u 1.864 slučajeva). Također, sekundarna pravna pomoć korištena je i radi pravnog savjeta (u 162 slučajeva), sastavljanja podnesaka u sudskim postupcima (u 30 slučajeva), radi sastavljanja podnesaka u postupku zaštite prava radnika pred poslodavcem (u 6 slučajeva), u postupku mirnog rješenja spora (u tri slučaja) te radi oslobođenja obveze uplate predujma troškova izvansudskog postupka nad potrošačem (u tri slučaja).

I u 2021., kao i u 2020., najčešće korišteni oblik sekundarne pravne pomoći bilo je oslobođenje od plaćanja sudskih pristojbi, i to u 39,19 % slučajeva. Nakon toga slijedi zastupanje u sudskim postupcima, u 31,06 % slučajeva pa oslobođenje od plaćanja troškova sudskog postupka, u 26,8 % slučajeva.

Podaci o odobrenoj sekundarnoj pravnoj pomoći u 2021. prema oblicima sekundarne pravne pomoći u kojima je odobrena nalaze se u četvrtoj tablici priloženoj uz Izvješće.

**Grafikon 8.**

***Korišteni oblici sekundarne pravne pomoći u 2021.***

**4.2.3. Korisnici sekundarne pravne pomoći prema državljanstvu, spolu, prebivalištu ili boravištu i odnos broja stanovnika i podnesenih zahtjeva za odobravanje sekundarne pravne pomoći po županijama**

U izvještajnom razdoblju najviše korisnika sekundarne pravne pomoći (3.301) imalo je hrvatsko državljanstvo. Od stranaca, sekundarna pravna pomoć najčešće se odobravala državljanima Bosne i Hercegovine (12), Srbije (šest), zatim Makedonije (dva).

Većina korisnika sekundarne pravne pomoći bile su osobe ženskog spola, i to u 65,9 % slučajeva, što je jednako kao i 2020., kada su osobe ženskog spola činile 65,02 % od ukupnog broja korisnika sekundarne pravne pomoći.

Detaljniji podaci o korisnicima sekundarne pravne pomoći u 2021. prema državljanstvu i spolu nalaze se u petoj tablici priloženoj uz Izvješće.

Od ukupnog broja korisnika sekundarne pravne pomoći najviše korisnika sekundarne pravne pomoći je imalo prebivalište ili boravište u Istarskoj županiji (426). Nakon Istarske županije, najviše korisnika sekundarne pravne pomoći imalo je prebivalište ili boravište u Primorsko-goranskoj županiji (299), zatim u Brodsko-posavskoj županiji (275), pa u Gradu Zagrebu (244).

Detaljniji podaci o korisnicima sekundarne pravne pomoći u 2021. prema prebivalištu ili boravištu nalaze se u šestoj tablici priloženoj uz Izvješće.

Kada se stavi u odnos broj stanovnika u pojedinoj županiji i broj podnesenih zahtjeva za odobravanje sekundarne pravne pomoći pojedinom upravnom tijelu županije, slijedi da je najviše zahtjeva podneseno na području Istarske županije (22,06 zahtjeva na 10.000 stanovnika). Na drugom mjestu je Brodsko-posavska županija (20,65 zahtjeva na 10.000 stanovnika), slijedi Karlovačka županija (20,43 zahtjeva na 10.000 stanovnika) pa Požeško-slavonska županija (18,32 zahtjeva na 10.000 stanovnika). S druge strane, najmanje zahtjeva podneseno je na području Splitsko-dalmatinske županije (4,89 zahtjeva na 10.000 stanovnika). Slijedi Dubrovačko-neretvanska županija (5,01 zahtjeva na 10.000 stanovnika), a nakon toga Grad Zagreb (5,12 zahtjeva na 10.000 stanovnika).

Uzimajući u obzir područje cijele Republike Hrvatske, broj podnesenih zahtjeva za odobravanje sekundarne pravne pomoći na 10.000 stanovnika iznosi 10,31 zahtjeva. U 2020. broj podnesenih zahtjeva za odobravanje sekundarne pravne pomoći na 10.000 stanovnika iznosio je 10,41 zahtjeva.

Podaci o odnosu broja stanovnika i podnesenih zahtjeva za odobravanje sekundarne pravne pomoći po županijama i Gradu Zagrebu u 2021. nalaze se u sedmoj tablici priloženoj uz Izvješće.

**5. FINANCIRANJE BESPLATNE PRAVNE POMOĆI U 2021.**

Sredstva za organiziranje sustava i pružanje besplatne pravne pomoći osiguravaju se u Državnom proračunu Republike Hrvatske.

U Državnom proračunu Republike Hrvatske za 2021. godinu i projekcijama za 2022. i 2023. godinu („Narodne novine“, broj 135/20., 69/121. i 122/21.) za aktivnost A630048 - Besplatna pravna pomoć planirana su sredstva u ukupnom iznosu od 4.140.000,00 kuna, s time da su sredstva za pružanje primarne pravne pomoći planirana u iznosu od 1.985.000,00 kuna, a sredstva za pružanje sekundarne primarne pravne pomoći planirana su u iznosu od 2.155.000,00 kuna.

Od ukupno planiranih sredstava za organiziranje i pružanje besplatne pravne pomoći za pružanje primarne pravne pomoći isplaćen je iznos od 1.985.000,00 kuna, a za pružanje sekundarne pravne pomoći isplaćen je iznos od 1.935.807,06 kuna, što ukupno daje iznos od 3.920.807,06 kuna.

Slijedom navedenog, u odnosu na ukupno isplaćena sredstva za besplatnu pravnu pomoć, udio isplaćenih sredstava za primarnu pravnu pomoći iznosi 50,63 %, dok udio isplaćenih sredstava za sekundarnu pravnu pomoć iznosi 49,37 %. Treću godinu za redom više je sredstava isplaćeno za pružanje primarne pravne pomoći nego za pružanje sekundarne pravne pomoći.

U usporedbi s 2020., u 2021. je ukupno isplaćeno 7,26 % više sredstava za pružanje besplatne pravne pomoći nego u 2020. No, kada se zasebno pogledaju sredstva isplaćena za primarnu i sekundarnu pravnu pomoć, u odnosu na sredstva isplaćena za primarnu pravnu pomoć došlo je do smanjenja, i to za 5,9 %, dok je u odnosu na sredstva isplaćena za sekundarnu pravnu pomoć došlo do povećanja za 25,22 %.

**Grafikon 9.**

***Usporedni prikaz sredstava isplaćenih za pružanje besplatne pravne pomoći u 2019., 2020. i 2021.***

**Grafikon 10.**

***Usporedni prikaz omjera financiranja primarne i sekundarne pravne pomoći u 2019., 2020. i 2021.***

**5.1. PRIMARNA PRAVNA POMOĆ**

Javni natječaj za financiranje projekata ovlaštenih udruga i pravnih klinika za pružanje primarne pravne pomoći za 2021. objavljen je na mrežnim stranicama Ministarstva pravosuđa i uprave te Ureda za udruge Vlade Republike Hrvatske 29. siječnja 2021. Opći cilj natječaja bilo je osiguranje primarne pravne pomoći građanima Republike Hrvatske i drugim osobama u skladu s odredbama ZBPP-a, dok su posebni ciljevi bili natječaja osigurati uravnoteženu teritorijalnu rasprostranjenost projekata pružanja primarne pravne pomoći i osigurati pružanje primarne pravne pomoći osjetljivim društvenim skupinama (npr. osobe s invaliditetom, žrtve obiteljskog nasilja, pripadnici nacionalnih manjina). Za područje natječaja je u Državnom proračunu Republike Hrvatske za 2021. bilo osigurano 1.985.000,00 kuna. Najniži iznos financijskih sredstava koji su prijavitelji mogli zatražiti bio je 45.000,00 kuna, a najviši iznos 95.000,00 kuna.

Na natječaj su se prijavila ukupno 31 pružatelj primarne pravne pomoći. Nakon stručne ocjene prijavljenih projekata, i s obzirom na osigurana sredstva u Državnom proračunu Republike Hrvatske za 2021., Odlukom o dodjeli financijskih sredstava za financiranje projekata ovlaštenih udruga i pravnih fakulteta za rad pravnih klinika za pružanje primarne pravne pomoći iz sredstava Državnog proračuna Republike Hrvatske za 2021. godinu (KLASA: 701-03/21-01/42, URBROJ: 514-05-01-01-02/01-21-96) od 25. svibnja 2021. dodijeljena su financijska sredstva za financiranje 23 projekata koji su zadovoljili uvjete natječaja, kako slijedi:

1. Centar za mir, nenasilje i ljudska prava - Osijek, Trg Augusta Šenoe 1, Osijek – iznos od 95.000,00 kuna

2. Udruga za podršku žrtvama i svjedocima, Ljudevita Gaja 12, Vukovar – iznos od 94.921,25 kuna

3. Projekt građanskih prava Sisak, S. i A. Radića 6/5, Sisak – iznos od 95.000,00 kuna

4. Sveučilište u Zagrebu, Pravni fakultet, Trg Republike Hrvatske 14, Zagreb – iznos od 95.000,00 kuna

5. B.a.B.e. Budi aktivna. Budi emancipiran., Selska cesta 112a, Zagreb – iznos od 95.000,00 kuna

6. Hrvatski pravni centar, Hebrangova 21, Zagreb – iznos od 95.000,00 kuna

7. SOS Rijeka - centar za nenasilje i ljudska prava, Verdijeva 11, Rijeka – iznos od 86.100,00 kuna

8. Informativno pravni centar, Juraja Dobrile 34, Slavonski Brod – iznos od 94.041,25 kuna

9. Udruga za civilno društvo i kvalitetu življenja Srma, Brnaška 44, Sinj – iznos od 92.970,00 kuna

10. Ženska udruga "IZVOR", Vlatka Mačeka 20, Tenja – iznos od 93.906,00 kuna

11. Udruga za promicanje i zaštitu ljudskih prava "SMS - SVE MOŽEŠ SAM", Ljudevita Gaja 3, Virovitica – iznos od 88.534,00 kune

12. Udruga za pomoć i edukaciju žrtava mobbinga, Domobranska 4, Zagreb – iznos od 95.000,00 kuna

13. "HOMO" Udruga za zaštitu ljudskih prava i građanskih sloboda Pula, G. Martinuzzi 23, Pula – iznos od 93.425,94 kune

14. Srpsko narodno vijeće - nacionalna koordinacija vijeća srpske nacionalne manjine u Republici Hrvatskoj, Gajeva 7, Zagreb – iznos od 90.184,08 kuna

15. Sveučilište Josipa Jurja Strossmayera u Osijeku, Pravni fakultet Osijek, S. Radića 13, Osijek – iznos od 50.020,00 kuna

16. Domine - organizacija za promicanje ženskih prava, Bosanska 4, Split – iznos od 93.820,00 kuna

17. Dalmatinski odbor solidarnosti, Šetalište Bačvice 10, Split – iznos od 66.061,68 kuna

18. Centar za mirovne studije, Selska cesta 112a, Zagreb – iznos od 77.704,52 kune

19. Klub za starije osobe „Maksimir", Hegedušićeva 20, Zagreb – iznos od 80.400,00 kuna

20. Sindikat umirovljenika hrvatske, Trg Petra Krešimira IV 2, Zagreb – iznos od 88.537,00 kuna

21. „Pokretač“, Trg svetog Jurja 19, Korenica – iznos od 65.372,00 kune

22. Sveučilište u Splitu, Pravni fakultet, Ulica Domovinskog rata 8, Split – iznos od 93.925,00 kuna

23. Udruga žena Vukovar, Brune Bušića 74, Vukovar – iznos od 65.077,28 kuna.

Ukupan iznos od 1.985.000,00 kuna, koliko je ovlaštenim udrugama i pravnim fakultetima za projekte pružanja primarne pravne pomoći ukupno isplaćeno u 2021., je za 5,9 % manji od ukupnog iznosa koji je ovlaštenim udrugama i pravnim fakultetima isplaćen u 2020. Slijedom navedenog, u 2021. financirana su ukupno 23 projekta pružanja primarne pravne pomoći, dok su u 2020. financirana ukupno 24 projekta pružanja primarne pravne pomoći.

Godišnje izvještaje o provedbi projekata dostavilo je 22 pružatelja primarne pravne pomoći. Udruga Dalmatinski odbor solidarnosti nije do trenutka sastavljanja ovog Izvješća dostavila svoj izvještaj po provedbi projekta u 2021. te joj je poslana pisana obavijest o obvezi uplate neutrošenih sredstva u državni proračun.

Prema godišnjim izvještajima o provedbi projekata projektnim aktivnostima pružatelja primarne pravne pomoći, čiji su projekti financirani u 2021., obuhvaćene su sve županije i Grad Zagreb, osim Dubrovačko-neretvanske županije. Korisnici primarne pravne pomoći kojima su pružatelji primarne pravne pomoći pružali pravnu pomoć bile su različite osjetljive društvene skupine kao što su žrtve nasilja i žrtve obiteljskog nasilja, pripadnici nacionalnih manjina, umirovljenici i starije osobe, nezaposleni, osobe s invaliditetom, korisnici socijalne skrbi i socijalno ugrožene osobe, radnici, branitelji Domovinskog rata, tražitelji međunarodne zaštite, osobe pod međunarodnom zaštitom i neregularni migranti, žrtve diskriminacije te žrtve mobbinga.

Jedanaestero pružatelja primarne pravne pomoći zatražilo je tijekom 2021. prenamjenu pojedinih stavki proračuna projekta kojima su izvršili ispravke izravnah ili neizravnih troškova projekata te su sve odobrene.

Nakon provjere godišnjih izvještaja o provedbi projekata utvrđeno je da u 2021. osam pružatelja primarne pravne pomoći nije utrošilo sva dodijeljena sredstva te su u državni proračun vratili iznos od 50.368,31 kuna. Pri tome, najviši pojedinačni iznos vratio je Pravni fakultet Sveučilišta u Splitu, i to 33.903,00 kuna. Udruga Dalmatinski odbor solidarnosti nije u roku dostavila izvještaj o provedbi projekta u 2021. te joj poslana pisana obavijest o obvezi uplate 66.061,68 kuna u državni proračun. Za usporedbu, u 2020. dvanaest pružatelja primarne pravne pomoći nije utrošilo sva dodijeljena sredstva te su u Državni proračun Republike Hrvatske vratili iznos od 68.743,18 kuna.

**5.2. SEKUNDARNA PRAVNA POMOĆ**

Iz sredstava osiguranih u državnom proračunu za pružanje sekundarne pravne pomoći isplaćuju se naknade za rad odvjetnika, vještaka i tumača, troškovi svjedoka, uviđaja i sudskih oglasa, predujmovi izvansudskih postupaka nad potrošačem te predujmovi troškova postupka stečaja potrošača.

Vrijednost iznosa naknade za pružanje sekundarne pravne pomoći koju pružaju odvjetnici, vještaci i tumači određuje se uredbom Vlade Republike Hrvatske, u okviru sredstava osiguranih u državnom proračunu.

Odvjetnicima se naknada za pruženu sekundarnu pravnu pomoć isplaćuje na temelju obračuna troškova u skladu s rješenjem o odobravanju sekundarne pravne pomoći. Nakon pružene pravne pomoći u vidu pravnog savjeta, sastavljanja podneska u postupku zaštite prava radnika pred poslodavcem i pravne pomoći u mirnom rješenju spora odvjetnici su dužni upravnom tijelu županije odnosno Gradskom uredu za opću upravu i imovinsko-pravne poslove Grada Zagreba dostaviti račun i obračun troškova. Nakon pravomoćnog okončanja postupka u kojem je pružena pravna pomoć u vidu sastavljanja podnesaka i zastupanja u sudskim postupcima odvjetnici su dužni dostaviti upravnom tijelu županije odnosno Gradskom uredu za opću upravu i imovinsko-pravne poslove Grada Zagreba pravomoćnu odluku, račun i obračun troškova.

Također, vještacima i tumačima se naknada isplaćuje na temelju obračuna troškova, u skladu s rješenjem o odobravanju pravne pomoći, nakon pravomoćnosti sudske odluke o odmjeravanju troškova. Nakon pravomoćnosti odluke o odmjeravanju troškova svjedoka, vještaka i tumača, svjedok je dužan dostaviti upravnom tijelu županije odnosno Gradskom uredu za opću upravu i imovinsko-pravne poslove Grada Zagreba pravomoćnu odluku, a vještak i tumač i račun i obračun troškova za obavljene radnje.

Troškovi svjedoka, obavljenih uviđaja, objave oglasa ili troškovi postupka stečaja potrošača isplaćuju se nakon pravomoćnosti sudske odluke o odmjeravanju troškova.

Troškovi izvansudskog postupka nad potrošačem isplaćuju se iz sredstva državnog proračuna na temelju računa Financijske agencije u skladu s rješenjem o odobravanju pravne pomoći.

U izvještajnom razdoblju je za pruženu sekundarnu pravnu pomoć isplaćeno 1.935.807,06 kuna što je za 25,22 % više nego što je u 2020. isplaćeno za pružanu sekundarnu pravnu pomoć.

**6. AKTIVNOSTI MINISTARSTVA PRAVOSUĐA I UPRAVE**

Na prijedlog Ministarstva pravosuđa i uprave Vlada Republike Hrvatske je donijela Uredbu o vrijednosti iznosa za utvrđivanje naknade za pružanje sekundarne pravne pomoći za 2021. godinu („Narodne novine“, broj 52/21.). Vrijednost boda za utvrđivanje naknade za rad odvjetnika određena je u visini 7,00 kuna., jednako kao i 2020. Naknada za rad vještaka i tumača također je ostala jednaka kao i u 2020.

Osim toga, u cilju osiguranja pristupa sustavu sekundarne pravne pomoći u izvještajnom razdoblju Ministarstvo pravosuđa i uprave i Hrvatska odvjetnička komora ažurirali su liste odvjetnika zainteresiranih za pružanje pravne pomoći.

**7. OCJENA STANJA**

Uspostava učinkovitog sustava pravne pomoći predstavlja značajan korak unaprjeđenja pravnog sustava Republike Hrvatske, u kojem procesu Ministarstvo pravosuđa i uprave ima centralnu ulogu. Ministarstvo pravosuđa i uprave je, kao tijelo državne uprave odgovorno za pravilno funkcioniranje sustava u cjelini, aktivnim pristupom i jačanjem zajedničkog dijaloga sa svim nositeljima sustava, doprinijelo razvoju instituta pravne pomoći približivši ga građanima i njihovim potrebama, kao i zahtjevima društva u cjelini.

**SAŽETAK**

U uvodnom dijelu Izvješća daje se kratki osvrt na institut besplatne pravne pomoći, način na koji je sustav uređen ZBPP-om te se ukazuje na njegovu važnost.

U drugom i trećem dijelu daje se pregled zakonodavnog okvira, koji čine ZBPP i podzakonski propisi te institucionalnog okvira, koji čine upravna tijela županija i Gradski ured za opću upravu i imovinsko-pravne poslove Grada Zagreba koji u prvom stupnju odlučuju o zahtjevima građana za odobravanje korištenja pravne pomoći i Ministarstvo pravosuđa i uprave koje kao žalbeno tijelo provodi drugostupanjski postupak i prati primjenu ZBPP-a i odgovorno je za funkcioniranje sustava u cjelini.

U četvrtom dijelu nalazi se statistički pregled ostvarivanja prava na besplatnu pravnu pomoć u 2021. U odnosu na ostvarivanje prava na primarnu pravnu pomoć daje se pregled broja pružene primarne pravne pomoći po pojedinim pružateljima primarne pravne pomoći te prema oblicima pružene primarne pravne pomoći. U odnosu na ostvarivanje prava na sekundarnu pravnu pomoć daje se prikaz broja podnesenih i odobrenih zahtjeva u izvještajnom razdoblju te prikaz ukupnog broja zahtjeva koji su bili u postupku u Republici Hrvatskoj, kao i po pojedinim županijama. Ovaj dio također sadrži podatke o vrstama postupaka i oblicima u kojima je odobrena sekundarna pravna pomoć te podatke o korisnicima pravne pomoći prema državljanstvu, spolu odnosno prebivalištu ili boravištu.

U petom dijelu daje se pregled ukupno isplaćenih sredstava osiguranih za sustav primarne i sekundarne pravne pomoći u Državnom proračunu Republike Hrvatske u 2021.

U šestom dijelu opisane su aktivnosti Ministarstva pravosuđa i uprave u procesu daljnjeg jačanja sustava besplatne pravne pomoći, dok se u sedmom dijelu daje ocjena stanja s obzirom na rezultate postignute u promatranom razdoblju.

|  |
| --- |
|  |
| **REPUBLIKA HRVATSKA** |
| MINISTARSTVO PRAVOSUĐA I UPRAVE |
| BESPLATNA PRAVNA POMOĆ |

**GODIŠNJE PRAĆENJE PRIMARNE PRAVNE POMOĆI PREMA PRUŽATELJIMA I OBLIKU PRAVNE POMOĆI ZA RAZDOBLJE**

**OD 1. SIJEČNJA DO 31. PROSINCA 2021.**

1. **Ovlaštene udruge**

|  |  |  |  |  |  |  |
| --- | --- | --- | --- | --- | --- | --- |
| Ovlaštena udruga | Opća pravna informacija | Pravni savjet | Sastavljanje podnesaka[[1]](#footnote-1)\* | Zastupanje u postupcima pred javnopravnim tijelima | Pravna pomoć u izvansudskom mirnom rješenju spora | Ukupno - svi oblici primarne pravne pomoći |
| B.a.B.e. Budi aktivna. Budi emancipiran. | 283 | 1937 | 207 | 3 | 0 | 2.430 |
| Centar za mir, nenasilje i ljudska prava - Osijek | 292 | 400 | 237 | 0 | 0 | 929 |
| Centar za mirovne studije | 89 | 65 | 21 | 21 | 0 | 196 |
| Dalmatinski odbor solidarnosti | 0 | 0 | 0 | 0 | 0 | 0 |
| Domine – organizacija za promicanje ženskih prava | 77 | 80 | 7 | 10 | 11 | 185 |
| "HOMO" udruga za zaštitu ljudskih prava i građanskih sloboda Pula | 240 | 11 | 0 | 1 | 0 | 252 |
| Hrvatski pravni centar | 58 | 1573 | 0 | 0 | 0 | 1.631 |
| Informativno pravni centar | 293 | 355 | 107 | 98 | 0 | 853 |
| Klub za starije osobe „Maksimir" | 7 | 36 | 11 | 12 | 0 | 66 |
| Pokretač | 80 | 20 | 0 | 0 | 0 | 100 |
| Projekt građanskih prava Sisak | 1386 | 3000 | 728 | 50 | 5 | 5.169 |
| Sindikat umirovljenika Hrvatske | 1650 | 1200 | 12 | 0 | 18 | 2.880 |
| SOS Rijeka – centar za nenasilje i ljudska prava | 186 | 153 | 14 | 0 | 0 | 353 |
| Srpsko narodno vijeće-nacionalna koordinacija vijeća srpske nacionalne manjine u Republici Hrvatskoj | 63 | 139 | 52 | 0 | 0 | 254 |
| Udruga za civilno društvo i kvalitetu življenja Srma | 3 | 135 | 26 | 0 | 0 | 164 |
| Udruga za podršku žrtvama i svjedocima | 328 | 59 | 13 | 0 | 0 | 400 |
| Udruga za pomoć i edukaciju žrtava mobbinga | 674 | 667 | 398 | 392 | 497 | 2.628 |
| Udruga za promicanje i zaštitu ljudskih prava "SMS - sve možeš sam" | 57 | 285 | 15 | 0 | 0 | 357 |
| Udruga žena Vukovar | 15 | 95 | 18 | 0 | 0 | 128 |
| Ženska udruga „Izvor“ | 22 | 173 | 20 | 0 | 0 | 215 |
| Ukupno | 5.803 | 10.383 | 1.886 | 587 | 531 | 19.190 |

1. **Pravne klinike**

|  |  |  |  |  |  |  |
| --- | --- | --- | --- | --- | --- | --- |
| Pravna klinika | Opća pravna informacija | Pravni savjet | Sastavljanje podnesaka[[2]](#footnote-2)\* | Zastupanje u postupcima pred javnopravnim tijelima | Pravna pomoć u izvansudskom mirnom rješenju spora | Ukupno - svi oblici primarne pravne pomoći |
| Pravna klinika Pravnog fakulteta u Osijeku | 40 | 16 | 0 | 0 | 0 | 56 |
| Pravna klinika Pravnog fakulteta u Splitu | 44 | 51 | 5 | 0 | 0 | 100 |
| Pravna klinika Pravnog fakulteta u Zagrebu | 723 | 1.020 | 0 | 0 | 0 | 1.743 |
| Ukupno | 807 | 1.087 | 5 | 0 | 0 | 1.899 |

1. **Upravna tijela županija i Gradski ured za opću upravu i imovinsko-pravne poslove Grada Zagreba**

|  |  |  |  |  |  |
| --- | --- | --- | --- | --- | --- |
| Opća pravna informacija | Pravni savjet | Sastavljanje podnesaka[[3]](#footnote-3)\* | Zastupanje u postupcima pred javnopravnim tijelima | Pravna pomoć u izvansudskom mirnom rješenju spora | Ukupno - svi oblici primarne pravne pomoći |
| 3.004 | 857 | 363 | 0 | 0 | 4.224 |

**Sažetak – svi pružatelji primarne pravne pomoći (a+b+c)**

|  |  |  |  |  |  |
| --- | --- | --- | --- | --- | --- |
| Opća pravna informacija | Pravni savjet | Sastavljanje podnesaka[[4]](#footnote-4)\* | Zastupanje u postupcima pred javnopravnim tijelima | Pravna pomoć u izvansudskom mirnom rješenju spora | Ukupno - svi oblici primarne pravne pomoći |
| 9.614 | 12.327 | 1.891 | 587 | 531 | 24.950 |



**REPUBLIKA HRVATSKA** MINISTARSTVO PRAVOSUĐA I UPRAVE

BESPLATNA PRAVNA POMOĆ

**STATISTIKA ZAHTJEVA ZA OSTVARIVANJE SEKUNDARNE PRAVNE POMOĆI ZA RAZDOBLJE OD**

**1. SIJEČNJA DO 31. PROSINCA 2021**.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ured | Neriješeni na dan 31.12.2020. | Zaprimljeno u razdoblju 01.01.2021. -  31.12.2021. |  | Odobreni | Odbijeni | Odbačeni | Obustavljeni | Proslijeđeni | Neriješeni na dan 31.12.2021. |
| Bjelovarsko - bilogorska županija | 38 | 94 | Ukupno predmeti | 88 | 10 | 1 | 3 | 0 | 30 |
| Predmeti iz razdoblja 01.01.2021. -  31.12.2021. | 82 | 8 | 1 | 3 | 0 |
| Brodsko-posavska županija | 220 | 270 | Ukupno predmeti | 275 | 8 | 6 | 109 | 0 | 92 |
| Predmeti iz razdoblja 01.01.2021. -  31.12.2021. | 232 | 6 | 1 | 6 | 0 |
| Dubrovačko-neretvanska županija | 27 | 58 | Ukupno predmeti | 52 | 11 | 2 | 3 | 0 | 17 |
| Predmeti iz razdoblja 01.01.2021. -  31.12.2021. | 36 | 7 | 1 | 2 | 0 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ured | Neriješeni na dan 31.12.2020. | Zaprimljeno u razdoblju 01.01.2021. -  31.12.2021. |  | Odobreni | Odbijeni | Odbačeni | Obustavljeni | Proslijeđeni | Neriješeni na dan 31.12.2021. |
| Grad Zagreb | 65 | 394 | Ukupno predmeti | 242 | 139 | 19 | 19 | 3 | 37 |
| Predmeti iz razdoblja 01.01.2021. -  31.12.2021. | 222 | 107 | 14 | 16 | 3 |
| Istarska županija | 206 | 432 | Ukupno predmeti | 427 | 58 | 13 | 37 | 0 | 103 |
| Predmeti iz razdoblja 01.01.2021. -  31.12.2021. | 337 | 32 | 5 | 24 | 0 |
| Karlovačka županija | 48 | 230 | Ukupno predmeti | 184 | 16 | 0 | 13 | 0 | 65 |
| Predmeti iz razdoblja 01.01.2021. -  31.12.2021. | 145 | 11 | 0 | 10 | 0 |
| Koprivničko-križevačka županija | 47 | 89 | Ukupno predmeti | 101 | 9 | 1 | 0 | 1 | 24 |
| Predmeti iz razdoblja 01.01.2021. -  31.12.2021. | 84 | 2 | 1 | 0 | 1 |
| Krapinsko-zagorska županija | 21 | 206 | Ukupno predmeti | 181 | 32 | 0 | 2 | 0 | 12 |
| Predmeti iz razdoblja 01.01.2021. -  31.12.2021. | 163 | 30 | 0 | 1 | 0 |
| Ličko-senjska županija | 7 | 40 | Ukupno predmeti | 37 | 2 | 0 | 0 | 0 | 8 |
| Predmeti iz razdoblja 01.01.2021. -  31.12.2021. | 37 | 2 | 0 | 0 | 0 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ured | Neriješeni na dan 31.12.2020. | Zaprimljeno u razdoblju 01.01.2021. -  31.12.2021. |  | Odobreni | Odbijeni | Odbačeni | Obustavljeni | Proslijeđeni | Neriješeni na dan 31.12.2021. |
| Međimurska županija | 37 | 156 | Ukupno predmeti | 132 | 10 | 0 | 15 | 0 | 36 |
| Predmeti iz razdoblja 01.01.2021. -  31.12.2021. | 107 | 9 | 0 | 12 | 0 |
| Osječko-baranjska županija | 31 | 273 | Ukupno predmeti | 213 | 35 | 11 | 24 | 2 | 19 |
| Predmeti iz razdoblja 01.01.2021. -  31.12.2021. | 197 | 31 | 11 | 22 | 2 |
| Požeško-slavonska županija | 3 | 118 | Ukupno predmeti | 103 | 6 | 6 | 2 | 1 | 3 |
| Predmeti iz razdoblja 01.01.2021. -  31.12.2021. | 102 | 5 | 6 | 2 | 1 |
| Primorsko-goranska županija | 62 | 356 | Ukupno predmeti | 298 | 36 | 12 | 26 | 5 | 41 |
| Predmeti iz razdoblja 01.01.2021. -  31.12.2021. | 257 | 29 | 10 | 15 | 5 |
| Sisačko-moslavačka županija | 93 | 179 | Ukupno predmeti | 165 | 7 | 3 | 11 | 1 | 85 |
| Predmeti iz razdoblja 01.01.2021. -  31.12.2021. | 117 | 4 | 3 | 7 | 1 |
| Splitsko-dalmatinska županija | 51 | 208 | Ukupno predmeti | 131 | 43 | 33 | 9 | 2 | 41 |
| Predmeti iz razdoblja 01.01.2021. -  31.12.2021. | 122 | 31 | 30 | 8 | 2 |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Ured | Neriješeni na dan 31.12.2020. | Zaprimljeno u razdoblju 01.01.2021. -  31.12.2021. |  | Odobreni | Odbijeni | Odbačeni | Obustavljeni | Proslijeđeni | Neriješeni na dan 31.12.2021. |
| Varaždinska županija | 7 | 134 | Ukupno predmeti | 124 | 6 | 2 | 6 | 0 | 3 |
| Predmeti iz razdoblja 01.01.2021. -  31.12.2021. | 121 | 5 | 2 | 5 | 0 |
| Virovitičko-podravska županija | 1 | 124 | Ukupno predmeti | 103 | 11 | 1 | 5 | 0 | 5 |
| Predmeti iz razdoblja 01.01.2021. -  31.12.2021. | 102 | 11 | 1 | 5 | 0 |
| Vukovarsko-srijemska županija | 41 | 221 | Ukupno predmeti | 192 | 13 | 0 | 21 | 1 | 35 |
| Predmeti iz razdoblja 01.01.2021. -  31.12.2021. | 165 | 10 | 0 | 18 | 1 |
| Zadarska županija | 6 | 164 | Ukupno predmeti | 147 | 5 | 0 | 12 | 0 | 6 |
| Predmeti iz razdoblja 01.01.2021. -  31.12.2021. | 145 | 3 | 0 | 11 | 0 |
| Zagrebačka županija | 101 | 211 | Ukupno predmeti | 184 | 44 | 31 | 14 | 0 | 39 |
| Predmeti iz razdoblja 01.01.2021. -  31.12.2021. | 131 | 33 | 11 | 6 | 0 |
| Šibensko-kninska županija | 8 | 54 | Ukupno predmeti | 46 | 7 | 4 | 1 | 0 | 4 |
| Predmeti iz razdoblja 01.01.2021. -  31.12.2021. | 42 | 7 | 3 | 0 | 0 |
| **UKUPNO** | **1120** | **4011** | **UKUPNO** | **3425** | **508** | **145** | **332** | **16** | **705** |
| **UKUPNO RAZDOBLJE** | **2946** | **383** | **100** | **173** | **16** |



**REPUBLIKA HRVATSKA**

MINISTARSTVO PRAVOSUĐA I UPRAVE


BESPLATNA PRAVNA POMOĆ


**GODIŠNJE PRAĆENJE SEKUNDARNE PRAVNE POMOĆI PREMA VRSTAMA POSTUPAKA ZA RAZDOBLJE OD 1. SIJEČNJA DO 31. PROSINCA 2021.**


|  |  |
| --- | --- |
| **Bjelovarsko - bilogorska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 15 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 5 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 23 |
| U postupcima iz radnih odnosa | 1 |
| U postupcima u svezi sa stvarnim pravima, osim zemljišno knjižnih postupaka | 5 |
|  |  |
| **Brodsko-posavska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 33 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 13 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 97 |
| U postupcima iz radnih odnosa | 3 |
| U postupcima u svezi sa stvarnim pravima, osim zemljišno knjižnih postupaka | 19 |
| Stečaj potrošača | 1 |
|  |  |
| **Dubrovačko-neretvanska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 5 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 1 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 30 |
| U postupcima u svezi sa stvarnim pravima, osim zemljišno knjižnih postupaka | 3 |
| Stečaj potrošača | 1 |
|  |  |
| **Grad Zagreb** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 27 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 10 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 108 |
| U postupcima iz radnih odnosa | 1 |
| U postupcima u svezi sa stvarnim pravima, osim zemljišno knjižnih postupaka | 19 |
| Stečaj potrošača | 4 |
|  |  |
| **Istarska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 10 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 15 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 38 |
| U postupcima iz radnih odnosa | 2 |
| U postupcima u svezi sa stvarnim pravima, osim zemljišno knjižnih postupaka | 3 |
|  |  |
| **Karlovačka županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 30 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 27 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 80 |
| U postupcima iz radnih odnosa | 8 |
| U postupcima u svezi sa stvarnim pravima, osim zemljišno knjižnih postupaka | 13 |
|  |  |
| **Koprivničko-križevačka županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 27 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 2 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 50 |
| U postupcima u svezi sa stvarnim pravima, osim zemljišno knjižnih postupaka | 7 |
|  |  |
| **Krapinsko-zagorska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 34 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 11 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 87 |
| U postupcima iz radnih odnosa | 2 |
| U postupcima u svezi sa stvarnim pravima, osim zemljišno knjižnih postupaka | 13 |
| Mirno rješenje spora | 1 |
|  |  |
| **Ličko-senjska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 1 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 2 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 25 |
| U postupcima iz radnih odnosa | 1 |
| Mirno rješenje spora | 1 |
|  |  |
| **Međimurska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 1 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 13 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 81 |
| U postupcima iz radnih odnosa | 1 |
| U postupcima u svezi sa stvarnim pravima, osim zemljišno knjižnih postupaka | 7 |
| Stečaj potrošača | 1 |
|  |  |
| **Osječko-baranjska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 15 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 6 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 101 |
| U postupcima iz radnih odnosa | 1 |
| U postupcima u svezi sa stvarnim pravima, osim zemljišno knjižnih postupaka | 14 |
|  |  |
| **Požeško-slavonska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 18 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 6 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 42 |
| Postupak iz radnih odnosa | 1 |
| U postupcima u svezi sa stvarnim pravima, osim zemljišno knjižnih postupaka | 10 |
| Stečaj potrošača | 5 |
|  |  |
| **Primorsko-goranska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 7 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 11 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 111 |
| U postupcima iz radnih odnosa | 3 |
| U postupcima u svezi sa stvarnim pravima, osim zemljišno knjižnih postupaka | 8 |
| Stečaj potrošača | 1 |
|  |  |
| **Sisačko-moslavačka županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 29 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 4 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 71 |
| U postupcima iz radnih odnosa | 1 |
| U postupcima u svezi sa stvarnim pravima, osim zemljišno knjižnih postupaka | 10 |
|  |  |
| **Splitsko-dalmatinska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 16 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 11 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 52 |
| U postupcima iz radnih odnosa | 2 |
| U postupcima u svezi sa stvarnim pravima, osim zemljišno knjižnih postupaka | 14 |
|  |  |
| **Šibensko-kninska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 2 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 5 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 29 |
| U postupcima iz radnih odnosa | 1 |
| U postupcima u svezi sa stvarnim pravima, osim zemljišno knjižnih postupaka | 3 |
|  |  |
| **Varaždinska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 18 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 10 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 54 |
| U postupcima u svezi sa stvarnim pravima, osim zemljišno knjižnih postupaka | 6 |
|  |  |
| **Virovitičko-podravska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 9 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 3 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 55 |
| U postupcima u svezi sa stvarnim pravima, osim zemljišno knjižnih postupaka | 11 |
|  |  |
| **Vukovarsko-srijemska županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 4 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 4 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 106 |
| U postupcima iz radnih odnosa | 1 |
| U postupcima u svezi sa stvarnim pravima, osim zemljišno knjižnih postupaka | 7 |
| Stečaj potrošača | 2 |
|  |  |
| **Zadarska županija** | |
| Mirno rješenje spora | 1 |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 46 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 7 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 53 |
| U postupcima u svezi sa stvarnim pravima, osim zemljišno knjižnih postupaka | 20 |
|  |  |
| **Zagrebačka županija** | |
| Ostali sudski postupci (iznimno, kada takva potreba proizlazi iz konkretnih životnih  okolnosti) | 10 |
| U ovršnim postupcima i postupcima osiguranja kada je riječ o prisilnom ostvarenju ili  osiguranju tražbine koja proizlazi iz postupaka za koji se prema odredbama  Zakona može odobriti pravna pomoć | 5 |
| U postupcima iz obiteljskih odnosa, osim u postupcima sporazumnog razvoda u kojima  bračni drugovi nemaju maloljetnu zajedničku ili posvojenu djecu ili nad kojom ostvaruju  roditeljsku skrb nakon punoljetnosti | 66 |
| U postupcima iz radnih odnosa | 1 |
| U postupcima u svezi sa stvarnim pravima, osim zemljišno knjižnih postupaka | 11 |

**UKUPNO PREMA VRSTAMA POSTUPAKA**

|  |  |
| --- | --- |
| Postupak iz obiteljskih odnosa, osim u postupcima sporazumnog razvoda braka u kojima bračni drugovi nemaju maloljetnu zajedničku ili posvojenu djecu ili nad kojom ostvaruju roditeljsku skrb nakon punoljetnosti | 1.301 |
| Postupak u svezi sa stvarnim pravima, osim zemljišnoknjižnih postupaka | 199 |
| Stečaj potrošača | 14 |
| Ostali upravni i građanski sudski postupci (iznimno, kada takva potreba proizlazi iz konkretnih životnih okolnosti podnositelja zahtjeva i članova kućanstva) | 340 |
| Ovršni postupak i postupak osiguranja kada je riječ o prisilnom ostvarenju ili osiguranju tražbine koja proizlazi iz postupka za koji se prema odredbama Zakona o besplatnoj pravnoj pomoći može odobriti pravna pomoć | 165 |
| Mirno rješenje spora | 3 |
| Postupak iz radnih odnosa | 25 |

**Tematska karta broja postupaka po županijama**





**Broj slučajeva**

|  |  |  |
| --- | --- | --- |
|  | < | 36 |
| 36 | - | 72 |
| 72 | - | 108 |
| 108 | - | 144 |
| 144 | < |  |



**REPUBLIKA HRVATSKA**

MINISTARSTVO PRAVOSUĐA I UPRAVE

BESPLATNA PRAVNA POMOĆ

**GODIŠNJE PRAĆENJE SEKUNDARNE PRAVNE POMOĆI PREMA OBLIKU PRAVNE**

**POMOĆI ZA RAZDOBLJE OD 1. SIJEČNJA DO 31. PROSINCA 2021.**

|  |  |
| --- | --- |
| OSLOBOĐENJE OD PLAĆANJA SUDSKIH PRISTOJBI | 2.726 |
| OSLOBOĐENJE OD PLAĆANJA TROŠKOVA SUDSKOG POSTUPKA | 1.864 |
| PRAVNA POMOĆ U MIRNOM RJEŠENJU SPORA | 3 |
| PRAVNI SAVJET | 162 |
| SASTAVLJANJE PODNESAKA U POSTUPKU ZAŠTITE PRAVA RADNIKA PRED POSLODAVCEM | 6 |
| SASTAVLJANJE PODNESAKA U SUDSKIM POSTUPCIMA | 30 |
| STEČAJ POTROŠAČA - OSLOBOĐENJE OBVEZE UPLATE PREDUJMA  TROŠKOVA IZVANSUDSKOG POSTUPKA NAD POTROŠAČEM | 3 |
| ZASTUPANJE U SUDSKIM POSTUPCIMA | 2.160 |
| **UKUPNO** | **6.954** |



**REPUBLIKA HRVATSKA** MINISTARSTVO PRAVOSUĐA I UPRAVE BESPLATNA PRAVNA POMOĆ

**EVIDENCIJA KORISNIKA SEKUNDARNE PRAVNE POMOĆI PREMA DRŽAVLJANSTVU I SPOLU ZA RAZDOBLJE OD 1. SIJEČNJA DO 31. PROSINCA 2021.**

|  |  |  |  |
| --- | --- | --- | --- |
| **Državljanstvo** | **Spol** | | **Ukupno po državljanstvu** |
| **Muški** | **Ženski** |
| Bosna i Hercegovina | 5 | 7 | 12 |
| Hrvatska | 1.113 | 2.188 | 3.301 |
| Kosovo | 0 | 1 | 1 |
| Makedonija | 1 | 1 | 2 |
| Mađarska | 0 | 1 | 1 |
| Njemačka | 0 | 1 | 1 |
| Sirija | 1 | 0 | 1 |
| Slovenija | 0 | 1 | 1 |
| Srbija | 4 | 2 | 6 |
| Nepoznato | 44 | 55 | 99 |
| **UKUPNO** | **1.168** | **2.257** | **3.425** |



**REPUBLIKA HRVATSKA**

MINISTARSTVO PRAVOSUĐA I UPRAVE

BESPLATNA PRAVNA POMOĆ

**EVIDENCIJA KORISNIKA SEKUNDARNE PRAVNE POMOĆI PREMA PREBIVALIŠTU ILI BORAVIŠTU ZA RAZDOBLJE OD 1. SIJEČNJA DO 31. PROSINCA 2021.**

|  |  |
| --- | --- |
| Bjelovarsko-bilogorska županija | 88 |
| Brodsko-posavska županija | 275 |
| Dubrovačko-neretvanska županija | 52 |
| Grad Zagreb | 244 |
| Istarska županija | 426 |
| Karlovačka županija | 181 |
| Koprivničko-križevačka županija | 101 |
| Krapinsko-zagorska županija | 180 |
| Ličko-senjska županija | 36 |
| Međimurska županija | 132 |
| Osječko-baranjska županija | 219 |
| Požeško-slavonska županija | 102 |
| Primorsko-goranska županija | 299 |
| Sisačko-moslavačka županija | 162 |
| Splitsko-dalmatinska županija | 132 |
| Varaždinska županija | 121 |
| Virovitičko-podravska županija | 103 |
| Vukovarsko-srijemska županija | 187 |
| Zadarska županija | 148 |
| Zagrebačka županija | 183 |
| Šibensko-kninska županija | 47 |
| NEPOZNATO PREBIVALIŠTE/BORAVIŠTE | 6 |
| PREBIVALIŠTE/BORAVIŠTE IZVAN REPUBLIKE HRVATSKE | 1 |
| **UKUPNO** | **3.425** |

|  |
| --- |
|  |
| **REPUBLIKA HRVATSKA** |
| MINISTARSTVO PRAVOSUĐA I UPRAVE |
| BESPLATNA PRAVNA POMOĆ |

**PRIKAZ ODNOSA BROJA STANOVNIKA I PODNESENIH ZAHTJEVA ZA ODOBRAVANJE SEKUNDARNE PRAVNE POMOĆI PO ŽUPANIJAMA U 2021.**

|  |  |  |  |
| --- | --- | --- | --- |
| **Županija** | **Broj stanovnika\*** | **Broj podnesenih zahtjeva** | **Broj podnesenih zahtjeva na 10.000 stanovnika** |
| Bjelovarsko-bilogorska | 102.295 | 94 | 9,19 |
| Brodsko-posavska | 130.782 | 270 | 20,65 |
| Dubrovačko-neretvanska | 115.862 | 58 | 5,01 |
| Grad Zagreb | 769.944 | 394 | 5,12 |
| Istarska | 195.794 | 432 | 22,06 |
| Karlovačka | 112.596 | 230 | 20,43 |
| Koprivničko-križevačka | 101.661 | 89 | 8,75 |
| Krapinsko-zagorska | 120.942 | 206 | 17,03 |
| Ličko-senjska | 42.893 | 40 | 9,33 |
| Međimurska | 105.863 | 156 | 14,74 |
| Osječko-baranjska | 259.481 | 273 | 10,52 |
| Požeško-slavonska | 64.420 | 118 | 18,32 |
| Primorsko-goranska | 266.503 | 356 | 13,36 |
| Sisačko-moslavačka | 140.549 | 179 | 12,74 |
| Splitsko-dalmatinska | 425.412 | 208 | 4,89 |
| Šibensko-kninska | 96.624 | 54 | 5,59 |
| Varaždinska | 160.264 | 134 | 8,36 |
| Virovitičko-podravska | 70.660 | 124 | 17,55 |
| Vukovarsko-srijemska | 144.438 | 221 | 15,30 |
| Zadarska | 160.340 | 164 | 10,23 |
| Zagrebačka | 301.206 | 211 | 7,01 |
| **UKUPNO** | **3.888.529** | **4.011** | **10,31** |

\* Prema prvim rezultatima Popisa stanovništva, kućanstava i stanova u Republici Hrvatskoj 2021. godine

1. \* sastavljanje podnesaka pred javnopravnim tijelima, Europskim sudom za ljudska prava i međunarodnim organizacijama u skladu s međunarodnim ugovorima i pravilima o radu tih tijela [↑](#footnote-ref-1)
2. [↑](#footnote-ref-2)
3. \* sastavljanje podnesaka pred javnopravnim tijelima, Europskim sudom za ljudska prava i međunarodnim organizacijama u skladu s međunarodnim ugovorima i pravilima o radu tih tijela [↑](#footnote-ref-3)
4. \* sastavljanje podnesaka pred javnopravnim tijelima, Europskim sudom za ljudska prava i međunarodnim organizacijama u skladu s međunarodnim ugovorima i pravilima o radu tih tijela [↑](#footnote-ref-4)